

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มีนาคม 2563

เรื่อง ซักซ้อมการออกเอกสารหลักฐานการศึกษาของสถานศึกษาสังกัดองค์กรปกครองส่วนท้องถิ่น
 ปีการศึกษา 2562

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0816.3/ว 1676 ลงวันที่ 19 มีนาคม 2563

ตามหนังสือที่อ้างถึง กระทรวงมหาดไทยได้มีหนังสือแจ้งให้องค์กรปกครองส่วนท้องถิ่น
ปิดสถานศึกษาในสังกัดองค์กรปกครองส่วนท้องถิ่นทุกแห่งทุกประเภท กรณีเหตุพิเศษ ตั้งแต่วันที่ 19 มีนาคม 2563 กรณีสถานศึกษายังจัดการเรียนการสอนไม่ครบถ้วนตามหลักสูตรของสถานศึกษาขอให้พิจารณากำหนดจัดการเรียนการสอนด้วยระบบออนไลน์ หรือจัดการเรียนการสอนชดเชยหลังจากสถานการณ์คลี่คลายลง ให้สถานศึกษาจัดเวรยามดูแลทรัพย์สินของสถานศึกษา และให้องค์กรปกครองส่วนท้องถิ่นเลื่อนการรับสมัคร การสอบคัดเลือก
การจับฉลาก การประกาศผล การรายงานตัว และการมอบตัว ที่สถานศึกษาประกาศไว้เดิมตามปฏิทินการรับนักเรียนปีการศึกษา 2563 ตามความจำเป็นของแต่ละพื้นที่ ความละเอียดแจ้งแล้ว นั้น

 ในการนี้ เพื่อให้การออกหลักฐานทางการศึกษาของสถานศึกษาสังกัดองค์กรปกครองส่วนท้องถิ่นเป็นไปด้วยความเรียบร้อย และสอดคล้องกับแนวทางของสำนักงานคณะกรรมการการศึกษาขั้นพื้นฐาน
จึงขอความร่วมมือจังหวัดแจ้งองค์กรปกครองส่วนท้องถิ่นซักซ้อมความเข้าใจในการออกเอกสารหลักฐานการศึกษา ปีการศึกษา 2562 ให้สถานศึกษาในสังกัดดำเนินการ ดังนี้

 1. การลงเวลาเรียนในแบบบันทึกเวลาเรียนในใบรับรองผลการเรียน (แบบ ปถ.05) ให้ขีดเส้นใต้ด้วยหมึกสีแดงแล้วเขียนหรือพิมพ์คำว่า “ปิดเรียนด้วยเหตุพิเศษตามประกาศหรือหนังสือที่องค์กรปกครอง
ส่วนท้องถิ่นประกาศปิดเรียน ลงวันที่...”

 2. การอนุมัติการจบการศึกษา

 ๒.๑ กรณีที่สถานศึกษาได้จัดการเรียนการสอนและมีการวัดและประเมินผลเสร็จสิ้นแล้วสถานศึกษาต้องดำเนินการอนุมัติการจบให้แล้วเสร็จภายในวันที่ ๓1 มีนาคม ๒๕๖๓

 ๒.๒ กรณีที่สถานศึกษาได้จัดการเรียนการสอนตามโครงสร้างเวลาเรียนเสร็จสิ้นแล้ว
แต่ยังมิได้ดำเนินการวัดและประเมินผลหรือการวัดและประเมินผลไม่เสร็จสิ้น ให้สถานศึกษาพิจารณาดำเนินการวัดและประเมินผลให้แล้วเสร็จตามความเหมาะสม โดยยึดประโยชน์ของผู้เรียนเป็นสำคัญ และต้องดำเนินการอนุมัติการจบให้แล้วเสร็จภายในวันที่ 1๕ พฤษภาคม ๒๕๖๓

/2.3 กรณีที่...

- 2 -

 ๒.๓ กรณีที่สถานศึกษายังจัดการเรียนการสอนยังไม่ครบตามโครงสร้างเวลาเรียน และยังมิได้ดำเนินการวัดและประเมินผล ให้สถานศึกษาจัดการเรียนการสอนชดเชยให้ครบตามโครงสร้างเวลาเรียนและให้ดำเนินการวัดและประเมินผลตามความเหมาะสม โดยยึดประโยชน์ของผู้เรียนเป็นสำคัญ และต้องดำเนินการอนุมัติการจบให้แล้วเสร็จภายในวันที่ ๑๕ พฤษภาคม ๒๕๖๓

จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน : นางสาวเอมอร เสือจร

รอง อสถ...................................

ผอ.กศ.......................................

ผอ.กง.สศ..................................

หน.ฝ.กศ....................................

จนท...........................................

โทร. 091-0091321